2016. gada 26. aprīlī Noteikumi Nr. 254

Rīgā (prot. Nr. 20 18. §)

**Grozījumi Ministru kabineta 2005. gada 8. novembra noteikumos Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem"**

Izdoti saskaņā ar likuma "Par

narkotisko un psihotropo vielu un

zāļu likumīgās aprites kārtību"

3. panta otro daļu

1. Izdarīt Ministru kabineta 2005. gada 8. novembra noteikumos Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem" (Latvijas Vēstnesis, 2005, 180. nr.; 2009, 75., 187. nr.; 2011, 78. nr.; 2012, 93., 197. nr.; 2013, 98. nr.; 2014, 165. nr.; 2015, 104. nr.) šādus grozījumus:

 1.1. izteikt 1. pielikuma 2.5.6. apakšpunktu šādā redakcijā:

|  |  |
| --- | --- |
| "2.5.6. | **Katinoni**2-amino-1-fenilpropan-1-ons un jebkurš savienojums, kas atvasināts no 2-amino-1-fenilpropan-1-ona:a) neaizvietojot vai aizvietojot vienu vai divus ūdeņraža atomus pie slāpekļa atoma ar neaizvietotu vai aizvietotu alkilgrupu vai alkoksigrupu vai iekļaujot slāpekļa atomu ciklā;b) neaizvietojot vai aizvietojot vienu vai divus ūdeņraža atomus propanona stāvoklī 3 ar neaizvietotu vai aizvietotu alkilgrupu vai alkoksigrupu, vai aminogrupu; c) nomainot "a" vai "b" apakšpunktā minētajos savienojumos benzola gredzenu ar citu ciklisku, no benzola atšķirīgu struktūru, kas var būt aizvietota;d) aizvietojot ūdeņraža atomus benzola gredzenā jebkurā "a" vai "b" apakšpunktā minētajā savienojumā ar vienu vai vairākiem vienādiem vai dažādiem aizvietotājiem vai aizvietotājiem, kas veido benzola gredzenu papildinošu ciklu; e) jebkura iepriekš minētā savienojuma karbonilgrupas vai aminogrupas, vai abu atvasinājumi" |

 1.2. izteikt 1. pielikuma 2.5.15. apakšpunktu šādā redakcijā:

|  |  |
| --- | --- |
| "2.5.15. | **Indola, azaindolu un indazola-3-karbonilatvasinājumi**Indola-3-karbonilatvasinājumi, azaindolu-3-karbonilatvasinājumi un indazola-3-karbonilatvasinājumi, kas aizvietoti pie indola, azaindolu vai indazola cikla slāpekļa atoma stāvoklī 1 ar neaizvietotu vai aizvietotu alkilgrupu un stāvoklī 3 pie karbonilgrupas aizvietoti ar:• neaizvietotu vai aizvietotu alkilgrupu vai cikloalkilgrupu,• neaizvietotu vai aizvietotu aromātisku vai heteroaromātisku ciklu,• neaizvietotu vai aizvietotu alkoksigrupu, ariloksigrupu, heteriloksigrupu,• aizvietotu aminogrupuun indola vai azaindolu cikla stāvoklī 2 neaizvietoti vai aizvietoti ar alkilgrupu, un jebkurš no iepriekš minētajiem savienojumiem, kas papildus aizvietots indola, azaindolu vai indazola ciklā, tostarp tāds, kurā aizvietotājs veido papildu ciklu" |

 1.3. papildināt 1. pielikumu ar 2.5.19. un 2.5.20. apakšpunktu šādā redakcijā:

|  |  |
| --- | --- |
| "2.5.19. | **Pirazola-3-karbonilatvasinājumi** Pirazola-3-karbonilatvasinājumi, kas stāvoklī 3 pie karbonilgrupas aizvietoti ar: • neaizvietotu vai aizvietotu alkilgrupu vai cikloalkilgrupu, • neaizvietotu vai aizvietotu aromātisku vai heteroaromātisku ciklu, • neaizvietotu vai aizvietotu alkoksigrupu, ariloksigrupu, heteriloksigrupu, • aizvietotu aminogrupu un pirazola cikla stāvokļos 1 un 4 (vienā vai abos) neaizvietoti vai aizvietoti **ar neaizvietotām vai aizvietotām alkilgrupām vai arilgrupām** un stāvoklī 5 aizvietoti ar neaizvietotu vai aizvietotu arilgrupu |
| 2.5.20. | **Pirazola-5-karbonilatvasinājumi** Pirazola-5-karbonilatvasinājumi, kas stāvoklī 5 pie karbonilgrupas aizvietoti ar: • neaizvietotu vai aizvietotu alkilgrupu vai cikloalkilgrupu, • neaizvietotu vai aizvietotu aromātisku vai heteroaromātisku ciklu, • neaizvietotu vai aizvietotu alkoksigrupu, ariloksigrupu, heteriloksigrupu, • aizvietotu aminogrupu un pirazola cikla stāvokļos 1 un 4 (vienā vai abos) neaizvietoti vai aizvietoti **ar neaizvietotām vai aizvietotām alkilgrupām vai arilgrupām** un stāvoklī 3 aizvietoti ar neaizvietotu vai aizvietotu arilgrupu" |

 2. Noteikumi stājas spēkā 2016. gada 1. maijā.

Ministru prezidents Māris Kučinskis

Veselības ministrs Guntis Belēvičs